Manastir Ćelija Piperska

Manastir Ćelija Piperska je manastir Mitropolije crnogorsko-primorske iz XVII veka. Manastir se nalazi 17 km od Podgorice, na ivici planinske visoravni iznad sela Gornji Crnci. Osnovao ga je, u prvoj polovini XVII veka, Sveti Stefan Piperski. Manastir je izrastao iz isposničke ćelije ovog podvižnika i svetitelja. Godine 1667. on je sagradio malu crkvu posvećenu Rođenju Presvete Bogorodice, a nešto kasnije: školu i monašku kuhinju. U XIX veku manastir je obnovljen i bio aktivan. Veća rekonstrukcija obavljena je 1889. godine. U to vreme u manastirskoj školi je otvoren crkvena biblioteka, koja je u to vreme bila jedna od najvećih u Crnoj Gori. Manastir, zahvaljujući svom položaju u planinama, nije bio oštećen za vreme Drugog svetskog rata, ali je tokom posleratnog terora komunističke partije 1945. godine razrušen, kada je spaljena i manastirska biblioteka. Kasnije je manastir obnovljen kao ženski. Nakon zemljotresa 1979. godine, pokrenuta je njegova obnova koja je završena tek 1994. godine. Od 1988. godine u manastiru je ikonopisačka škola. U manastiru se čuvaju mošti ktitora manastira Svetog Stefana Piperskog. Vanjske veze Manastir Ćelija Piperska na sajtu Mitropolije crnogorsko-primorske